ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการรับซื้อไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับผู้ที่ยื่นขอขายไฟฟ้าไว้ในระบบส่วนเพิ่มราคารับซื้อไฟฟ้า(Adder) เดิมพ.ศ. ๒๕๕๗ ด้วยคณะกรรมการนโยบายพลังงานแห่งชาติในการประชุมครั้งที่ ๑/๒๕๕๗(ครั้งที่ ๑๔๖) เมื่อวันที่ ๒๒ ตุลาคม ๒๕๕๗ได้มีมติให้กำหนดแนวทางการรับซื้อไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับผู้ที่ยื่นขอขายไฟฟ้าไว้ในระบบส่วนเพิ่มราคารับซื้อไฟฟ้า(Adder) เดิม เพื่อให้ครบตามเป้าหมายในการจัดหาไฟฟ้าจากพลังงานแสงอาทิตย์แบบติดตั้งบนพื้นดินอาศัยอำนาจตามความในมาตรา ๑๑ (๔)แห่งพระราชบัญญัติการประกอบกิจการพลังงาน พ.ศ. ๒๕๕๐และมติคณะกรรมการกำกับกิจการพลังงานในการประชุมครั้งที่ ๖๑/๒๕๕๗ (ครั้งที่ ๓๑๐) เมื่อวันที่๒๖ ธันวาคม พ.ศ. ๒๕๕๗ คณะกรรมการกำกับกิจการพลังงานจึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการกำกับกิจการพลังงานว่าด้วยการรับซื้อไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับผู้ที่ยื่นขอขายไฟฟ้าไว้ในระบบส่วนเพิ่มราคารับซื้อไฟฟ้า (Adder) เดิม พ.ศ. ๒๕๕๗ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจนุเบกษาเป็นต้นไปข้อ ๓ ระเบียบนี้ให้ใช้กับผู้ผลิตไฟฟ้ารายเล็กและผู้ผลิตไฟฟ้าขนาดเล็กมากที่ยื่นขอขายไฟฟ้าไว้ในระบบส่วนเพิ่มราคารับซื้อไฟฟ้า (Adder) เดิม ภายใต้โครงการผลิตไฟฟ้าจากพลังงานแสงอาทิตย์แบบติดตั้งบนพื้นดินและยังไม่ได้รับการตอบรับซื้อไฟฟ้าจากการไฟฟ้าโดยมิให้นำระเบียบการรับซื้อไฟฟ้าจากผู้ผลิตไฟฟ้ารายเล็กประเภทสัญญา Non-Firm ของการไฟฟ้าฝ่ายผลิตแห่งประเทศไทย พ.ศ. ๒๕๕๐ (ฉบับปรับปรุง พ.ศ. ๒๕๕๒)และระเบียบการรับซื้อไฟฟ้าจากผู้ผลิตไฟฟ้าขนาดเล็กมาก(สำหรับการผลิตไฟฟ้าจากพลังงานหมุนเวียน)ของการไฟฟ้านครหลวงและการไฟฟ้าส่วนภูมิภาค มาใช้บังคับข้อ ๔ ในระเบียบนี้กพช. หมายความว่าคณะกรรมการนโยบายพลังงานแห่งชาติกกพ. หมายความว่าคณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานคณะกรรมการบริหาร หมายความว่าคณะกรรมการบริหารมาตรการส่งเสริมการผลิตไฟฟ้าจากพลังงานหมุนเวียน ซึ่งแต่งตั้งโดยกพช.พพ. หมายความว่ากรมพัฒนาพลังงานทดแทนและอนุรักษ์พลังงานการไฟฟ้า หมายความว่าการไฟฟ้าฝ่ายผลิตแห่งประเทศไทย (กฟผ.) หรือการไฟฟ้านครหลวง (กฟน.) หรือการไฟฟ้าส่วนภูมิภาค (กฟภ.)ผู้เข้าร่วมโครงการ หมายความว่าผู้ผลิตไฟฟ้ารายเล็ก (SPP) หรือผู้ผลิตไฟฟ้าขนาดเล็กมาก (VSPP) ที่ยื่นขอขายไฟฟ้าไว้ในระบบส่วนเพิ่มราคารับซื้อไฟฟ้า (Adder) เดิม ที่ยังไม่ได้รับการตอบรับซื้อไฟฟ้าจากการไฟฟ้าและผ่านการเจรจารับซื้อไฟฟ้าจาก พพ. แล้วโครงการ หมายความว่าโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินหลักประกัน หมายความว่าหลักประกันที่ผู้เข้าร่วมโครงการจะต้องยื่นให้กับการไฟฟ้าที่เป็นผู้รับซื้อโดยมีรูปแบบและจำนวนวงเงินตามที่การไฟฟ้ากำหนดสัญญาซื้อขายไฟฟ้า หมายความว่าข้อตกลงเป็นลายลักษณ์อักษรเพื่อซื้อขายไฟฟ้าระหว่างผู้เข้าร่วมโครงการกับการไฟฟ้าคำร้องและข้อเสนอขอขายไฟฟ้า หมายความว่าแบบคำร้องหรือคำขอที่ผู้เข้าร่วมโครงการยื่นขอขายไฟฟ้ากับการไฟฟ้าไว้ในระบบส่วนเพิ่มราคารับซื้อไฟฟ้า(Adder) เดิมอัตรารับซื้อไฟฟ้า (FiT) หมายความว่า อัตราการรับซื้อไฟฟ้า (Feed- Tariff หรือ FiT) ที่ผลิตจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับผู้เข้าร่วมโครงการขนาดกำลังการผลิตติดตั้ง หมายความว่าขนาดกำลังการผลิตสูงสุดรวมของแผงโฟโตโวลเทอิก (Photovoltaic Panel) ที่มีหน่วยเป็นเมกะวัตต์ (MWp) ณสภาวะทดสอบมาตรฐาน (Standard Test Condition) ที่ได้กำหนดไว้สำหรับการทดสอบแผงโฟโตโวลเทอิก (Photovoltaic Panel) ที่มีวงจรเดียวกันและจุดรับซื้อไฟฟ้าเดียวกันตามที่กำหนดในสัญญาซื้อขายไฟฟ้าวัน SCOD หมายความว่ากำหนดวันจ่ายไฟฟ้าเข้าระบบเชิงพาณิชย์ที่ระบุในสัญญาซื้อขายไฟฟ้า (Scheduled Commercial Operation Date)วัน COD หมายความว่าวันจ่ายไฟฟ้าเข้าระบบเชิงพาณิชย์ (Commercial Operation Date)ข้อกำหนดระบบโครงข่ายไฟฟ้า หมายความว่าข้อกำหนดการเชื่อมต่อระบบโครงข่ายไฟฟ้า ข้อกำหนดการใช้บริการระบบโครงข่ายไฟฟ้าและข้อกำหนดการปฏิบัติการระบบโครงข่ายไฟฟ้าตามระเบียบของการไฟฟ้าฝ่ายผลิตแห่งประเทศไทยหรือระเบียบของการไฟฟ้านครหลวง หรือระเบียบของการไฟฟ้าส่วนภูมิภาคCapacity Factor หมายความว่าอัตราส่วนร้อยละของปริมาณพลังงานไฟฟ้าที่ผลิตจริงในรอบ ๑ ปีเปรียบเทียบกับผลคูณของขนาดกำลังการผลิตติดตั้งและจำนวนชั่วโมงทั้งหมดในหนึ่งปีหรือคิดเป็นปริมาณพลังงานไฟฟ้า๑,๔๐๑,๖๐๐ หน่วย/MWp/ปี ในกรณีที่ปีนั้นมี ๓๖๕ วัน หรือคิดเป็นปริมาณพลังงานไฟฟ้า ๑,๔๐๕,๔๔๐ หน่วย/MWp/ปีในกรณีที่ปีนั้นมี ๓๖๖ วันข้อ ๕ ให้ประธาน กกพ.เป็นผู้รักษาการตามระเบียบนี้ และเป็นผู้วินิจฉัยชี้ขาดตามระเบียบนี้หมวด ๑บททั่วไป ข้อ ๖ การไฟฟ้าจะเป็นผู้รับซื้อไฟฟ้าจากผู้เข้าร่วมโครงการตามหลักเกณฑ์วิธีการ และเงื่อนไขที่กำหนดในระเบียบนี้ข้อ ๗ ผู้เข้าร่วมโครงการที่ได้รับความเห็นชอบจากคณะกรรมการบริหารแล้วให้มายื่นคำขอขายไฟฟ้าใหม่กับการไฟฟ้าตามแบบคำขอขายไฟฟ้าที่แนบท้ายระเบียบนี้เพื่อลงนามในสัญญาซื้อขายไฟฟ้าต่อไปข้อ ๘ ขนาดกำลังการผลิตติดตั้งที่จะระบุในคำขอขายไฟฟ้าใหม่ให้กำหนดตามปริมาณพลังไฟฟ้าสูงสุดที่เสนอขายตามคำขอขายไฟฟ้าในระบบส่วนเพิ่มราคารับซื้อไฟฟ้า(Adder) เดิมปริมาณพลังไฟฟ้าสูงสุดที่เสนอขายที่จะระบุในสัญญาซื้อขายไฟฟ้าจะต้องไม่เกินปริมาณพลังไฟฟ้าสูงสุดที่เสนอขายตามคำขอขายไฟฟ้าในระบบส่วนเพิ่มราคารับซื้อไฟฟ้า(Adder) เดิมข้อ ๙ ผู้เข้าร่วมโครงการจะต้องยื่นหลักประกันในวงเงิน๒๐๐ บาท/kWp ตามขนาดกำลังการผลิตติดตั้งพร้อมแบบคำขอขายไฟฟ้าให้กับการไฟฟ้าที่เป็นผู้รับซื้อตามกำหนดการยื่นที่การไฟฟ้ากำหนดตามความเหมาะสมข้อ ๑๐ สัญญาซื้อขายไฟฟ้าจะมีอายุสัญญา ๒๕ ปีและผู้เข้าร่วมโครงการจะต้องจ่ายไฟฟ้าเข้าระบบการไฟฟ้าภายในวัน SCOD ทั้งนี้ให้ผู้เข้าร่วมโครงการเข้าทำสัญญาซื้อขายไฟฟ้าภายใน ๖๐ วัน นับจากวันที่ได้รับหนังสือแจ้งผลการพิจารณารับซื้อไฟฟ้าหากไม่เข้าทำสัญญาซื้อขายไฟฟ้าภายในระยะเวลาที่กำหนดให้ถือว่าคำร้องและข้อเสนอขอขายไฟฟ้าเป็นอันยกเลิกข้อ ๑๑ ในกรณีที่ผู้เข้าร่วมโครงการได้เข้าทำสัญญาซื้อขายไฟฟ้าแล้วแต่ไม่สามารถดำเนินการจ่ายไฟฟ้าเข้าระบบตามกำหนดวัน SCOD ได้ และมีความประสงค์จะขอขยายวัน SCOD จะต้องแจ้งความประสงค์เป็นหนังสือให้การไฟฟ้าทราบไม่น้อยกว่า๓๐ วันก่อนวัน SCOD โดยการไฟฟ้าจะพิจารณาขยายวัน SCOD จากความพร้อม ๔ ด้าน ซึ่งประกอบด้วย ความพร้อมด้านที่ดินความพร้อมด้านเทคโนโลยี ความพร้อมด้านแหล่งเงินทุนและความพร้อมด้านการขออนุญาตตามกฎหมายที่เกี่ยวข้องให้แล้วเสร็จภายใน ๓๐วันนับจากวันที่การไฟฟ้าได้รับแจ้ง โดยสามารถขยายวัน SCOD ออกไปได้อีกแต่ไม่เกินวันที่๓๑ ธันวาคม ๒๕๕๘ข้อ ๑๒ การคืนหรือยึดหลักประกันหรือการบังคับชำระหนี้จากหลักประกันให้ดำเนินการดังนี้(๑)ในกรณีที่ผู้เข้าร่วมโครงการมีขนาดกำลังการผลิตติดตั้งครบและสามารถจ่ายไฟฟ้าเข้าระบบเชิงพาณิชย์ตามกำหนดวันSCOD ให้การไฟฟ้าคืนหลักประกัน ให้แก่ผู้เข้าร่วมโครงการภายใน ๑๕วันทำการนับถัดจากวันที่ผู้เข้าร่วมโครงการเริ่มต้นซื้อขายไฟฟ้า (COD)(๒)ในกรณีที่ผู้เข้าร่วมโครงการไม่สามารถจ่ายไฟฟ้าเข้าระบบเชิงพาณิชย์ได้ภายในวัน SCOD ไม่ว่าจากเหตุใด ๆ ให้การไฟฟ้าคิดค่าปรับในอัตราร้อยละ ๑.๑๑ ของวงเงินหลักประกันต่อวันตั้งแต่วันที่ถัดจากวันSCOD ดังกล่าวเป็นต้นไปจนถึงวันที่ผู้เข้าร่วมโครงการสามารถเริ่มต้นซื้อขายไฟฟ้ากับการไฟฟ้าได้เว้นแต่ในกรณีเหตุสุดวิสัยทั้งนี้หากได้มีการคิดค่าปรับจนครบมูลค่าหลักประกันแล้วให้ถือว่าสัญญาซื้อขายไฟฟ้าเป็นอันสิ้นสุดลงในกรณีที่มีการคิดค่าปรับจนถึงวันที่ ๓๑ ธันวาคม ๒๕๕๘แต่ยังไม่ครบมูลค่าหลักประกันและผู้เข้าร่วมโครงการยังไม่สามารถเริ่มต้นซื้อขายไฟฟ้าได้ให้การไฟฟ้ายึดหลักประกันที่เหลือจากการปรับและถือว่าสัญญาซื้อขายไฟฟ้าเป็นอันสิ้นสุดลง(๓) ในกรณีที่ผู้เข้าร่วมโครงการสามารถจ่ายไฟฟ้าเข้าระบบเชิงพาณิชย์ได้ภายหลังกำหนดวันSCOD และจะต้องชำระค่าปรับตามข้อ ๑๒ (๒) วรรคแรก หรือค่าใช้จ่ายอื่น ๆการไฟฟ้าจะต้องคืนหลักประกัน ดังนี้๓.๑) คืนหลักประกันที่เหลือภายใน ๑๕ วันทำการหลังจากหักค่าปรับหรือค่าใช้จ่ายอื่นแล้ว๓.๒) คืนหลักประกันภายใน ๑๕ วันทำการนับถัดจากวันที่การไฟฟ้าได้รับชำระหนี้ค่าปรับหรือค่าใช้จ่ายอื่นจากผู้เข้าร่วมโครงการหรือผู้ออกหลักประกันก่อนการบังคับชำระหนี้เอากับหลักประกันดังกล่าวทางศาลครบถ้วนเรียบร้อยแล้ว(๔) ในกรณีที่ผู้เข้าร่วมโครงการหรือผู้ออกหลักประกันดังกล่าว ไม่ชำระหนี้ค่าปรับและค่าใช้จ่ายอื่นๆที่เกิดขึ้นจากการที่ผู้เข้าร่วมโครงการไม่สามารถดำเนินการได้ตามเงื่อนไขของการจ่ายไฟฟ้าเข้าระบบให้ถูกต้องและครบถ้วนตามที่การไฟฟ้ากำหนดทุกประการหรือผู้เข้าร่วมโครงการที่ได้รับการพิจารณาแต่ไม่สามารถลงนามในสัญญาซื้อขายไฟฟ้าที่ได้มีการตกลงตามขั้นตอนของการเจรจาแล้วโดยมีสาเหตุจากความผิดของผู้เข้าร่วมโครงการให้การไฟฟ้ายึดหลักประกันข้อ ๑๓ ก่อนวัน COD ผู้เข้าร่วมโครงการจะต้องนำใบอนุญาตตามที่กฎหมายกำหนดมาแสดงต่อการไฟฟ้าที่เป็นคู่สัญญาซื้อขายไฟฟ้าข้อ ๑๔ ปริมาณพลังงานไฟฟ้าในส่วนที่ไม่เกินCapacity Factor จะได้รับอัตรารับซื้อไฟฟ้า (FiT) ที่ ๕.๖๖ บาทต่อหน่วยสำหรับปริมาณพลังงานไฟฟ้าในส่วนที่เกิน Capacity Factor ร้อยละ ๑๖จะได้รับอัตรารับซื้อไฟฟ้าเท่ากับอัตราค่าไฟฟ้าขายส่งเฉลี่ย ณ ระดับแรงดัน ๑๑ - ๓๓กิโลโวลต์ (อัตราขายส่งเฉลี่ยในระยะเวลา ๑๒ เดือน)ที่การไฟฟ้าฝ่ายผลิตแห่งประเทศไทยขายให้การไฟฟ้าฝ่ายจำหน่ายรวมกับค่าไฟฟ้าตามสูตรการปรับอัตราค่าไฟฟ้าโดยอัตโนมัติขายส่งเฉลี่ย (Ft ขายส่งเฉลี่ยในระยะเวลา ๑๒ เดือน) แต่ทั้งนี้อัตรารับซื้อไฟฟ้าดังกล่าวจะต้องไม่เกินอัตรารับซื้อไฟฟ้า (FiT) ที่ ๕.๖๖ บาทต่อหน่วย ทั้งนี้สำหรับปริมาณพลังงานไฟฟ้าที่รับซื้อในปีแรกและปีสุดท้ายของสัญญาซื้อขายไฟฟ้าถ้าไม่ครบปีปฏิทินให้ใช้อัตรารับซื้อไฟฟ้า (FiT) ที่ ๕.๖๖บาทต่อหน่วย โดยไม่ต้องนำ Capacity Factor มาบังคับใช้ข้อ ๑๕ สัญญาซื้อขายไฟฟ้ามีระยะเวลา ๒๕ ปี โดยการนับอายุสัญญาซื้อขายไฟฟ้าให้พิจารณาแล้วแต่กรณี ดังนี้(๑) ในกรณีที่จ่ายไฟฟ้าเข้าระบบเชิงพาณิชย์ (COD) ก่อนวัน SCOD ที่ระบุในสัญญาซื้อขายไฟฟ้าให้นับอายุสัญญาซื้อขายไฟฟ้า๒๕ ปี จากวันจ่ายไฟฟ้าเข้าระบบเชิงพาณิชย์ (COD)(๒) ในกรณีที่จ่ายไฟฟ้าเข้าระบบเชิงพาณิชย์ (COD) ในวัน SCOD ที่ระบุในสัญญาซื้อขายไฟฟ้าให้นับอายุสัญญาซื้อขายไฟฟ้า๒๕ ปี จากวัน SCOD ที่ระบุในสัญญาซื้อขายไฟฟ้า(๓) ในกรณีที่จ่ายไฟฟ้าเข้าระบบเชิงพาณิชย์ (COD) หลังจากวัน SCOD ที่ระบุในสัญญาซื้อขายไฟฟ้าให้นับอายุสัญญาซื้อขายไฟฟ้า๒๕ ปี จากวัน SCOD ที่ระบุในสัญญาซื้อขายไฟฟ้าโดยจะไม่มีผลกระทบต่อวันสิ้นสุดการขายไฟฟ้าที่กำหนดในสัญญาซื้อขายไฟฟ้าข้อ ๑๖ ผู้เข้าร่วมโครงการมีหน้าที่นำส่งเงินเข้ากองทุนพัฒนาไฟฟ้าตามระเบียบคณะกรรมการกำกับกิจการพลังงานว่าด้วยกองทุนพัฒนาไฟฟ้าและประกาศที่เกี่ยวข้องรวมทั้งต้องปฏิบัติตามประกาศคณะกรรมการกำกับกิจการพลังงาน เรื่องมาตรการด้านการออกแบบติดตั้งและการจัดการขยะและกากของเสียสำหรับผู้ประกอบกิจการผลิตไฟฟ้าพลังงานแสงอาทิตย์จากเทคโนโลยีแผงโฟโตโวลเทอิกที่ได้รับการยกเว้นไม่ต้องขอรับใบอนุญาตประกอบกิจการไฟฟ้าหรือประกาศคณะกรรมการกำกับกิจการพลังงานเรื่อง มาตรการป้องกัน แก้ไข และติดตามตรวจสอบผลกระทบสิ่งแวดล้อมสำหรับผู้ประกอบกิจการไฟฟ้าพลังงานแสงอาทิตย์จากเทคโนโลยีแผงโฟโตโวลเทอิกที่เข้าข่ายต้องได้รับใบอนุญาตประกอบกิจการผลิตไฟฟ้าแล้วแต่กรณีข้อ ๑๗ ปริมาณพลังงานไฟฟ้าที่จ่ายเข้าระบบไฟฟ้าของการไฟฟ้าให้วัดจากปริมาณพลังงานไฟฟ้าที่จ่ายจริงในเดือนนั้นๆ จากเครื่องวัดหน่วยไฟฟ้า (Meter) ที่การไฟฟ้ากำหนดหากในช่วงเวลา ๑๕ นาทีใด ๆที่ผู้เข้าร่วมโครงการจ่ายปริมาณพลังไฟฟ้าเข้าสู่ระบบของการไฟฟ้าเกินกว่าปริมาณพลังไฟฟ้าเสนอขายสูงสุดตามที่ระบุไว้ในสัญญาซื้อขายไฟฟ้าการไฟฟ้าจะไม่คิดค่าพลังงานไฟฟ้าในส่วนที่เกินในทุก ๑๕ นาทีใด ๆให้กับผู้เข้าร่วมโครงการข้อ ๑๘ มูลค่าการรับซื้อไฟฟ้าในแต่ละเดือนจะคำนวณจากปริมาณพลังงานไฟฟ้าตามข้อ๑๗ คูณด้วยอัตรารับซื้อไฟฟ้าที่กำหนดตามข้อ ๑๔ข้อ ๑๙ ห้ามมิให้ผู้เข้าร่วมโครงการกระทำการอย่างใดอย่างหนึ่งดังต่อไปนี้(๑)นำเชื้อเพลิงอื่นมาใช้ในการผลิตไฟฟ้าหรือนำพลังงานไฟฟ้าจากแหล่งอื่นมาขายเข้าระบบนอกเหนือจากพลังงานไฟฟ้าที่ได้จากพลังงานแสงอาทิตย์โดยเทคโนโลยีแผงโฟโตโวลเทอิก(Photovoltaic Panel) ภายใต้สัญญาซื้อขายไฟฟ้า(๒) ติดตั้งแผงโฟโตโวลเทอิกเพิ่มเติมจากที่ระบุในสัญญาซื้อขายไฟฟ้าหากพบว่ามีการกระทำความผิดตาม (๑) หรือ (๒)จะถือว่าผู้เข้าร่วมโครงการปฏิบัติผิดสัญญาซื้อขายไฟฟ้าและถือว่าสัญญาซื้อขายไฟฟ้าสิ้นสุดลงทันทีและจะต้องถูกดำเนินคดีตามกฎหมายทั้งทางแพ่งและทางอาญาต่อไป โดยผู้เข้าร่วมโครงการไม่มีสิทธิเรียกร้องค่าเสียหายใดๆ จากการไฟฟ้าที่เป็นคู่สัญญาและจะต้องเสียค่าปรับ ๕,๐๐๐,๐๐๐ บาท/MWp ตามขนาดกำลังการผลิตติดตั้งตามสัญญาซื้อขายไฟฟ้าหมวด ๒การเชื่อมโยงระบบไฟฟ้าการตรวจสอบอุปกรณ์ และค่าใช้จ่ายที่เกี่ยวข้อง ข้อ ๒๐ ผู้เข้าร่วมโครงการจะต้องปฏิบัติตามมาตรฐานในด้านความปลอดภัยและมาตรฐานในการเชื่อมโยงเข้ากับระบบตามข้อกำหนดระบบโครงข่ายไฟฟ้าและเพื่อความมั่นคงของระบบไฟฟ้าของการไฟฟ้าโดยการไฟฟ้าขอสงวนสิทธิ์ที่จะเข้าตรวจสอบเองหรือขอให้ผู้เข้าร่วมโครงการตรวจสอบเมื่อใดก็ได้ตามความจำเป็นพร้อมกับมีสิทธิในการสั่งการให้ผู้เข้าร่วมโครงการแก้ไขปรับปรุงและเปลี่ยนอุปกรณ์การจ่ายไฟฟ้าของผู้เข้าร่วมโครงการที่เกี่ยวข้องกับระบบไฟฟ้าของการไฟฟ้าและผู้เข้าร่วมโครงการจะต้องเป็นผู้รับผิดชอบภาระค่าใช้จ่ายทั้งหมดที่ถูกใช้ในการแก้ไขการปรับปรุง และการเปลี่ยนอุปกรณ์การจ่ายไฟฟ้าดังกล่าวข้อ ๒๑ ผู้เข้าร่วมโครงการจะต้องติดตั้งอุปกรณ์ป้องกันความเสียหายของระบบไฟฟ้าตามข้อกำหนดระบบโครงข่ายไฟฟ้าที่ใช้บังคับณ ขณะนั้นหากมีความเสียหายเกิดขึ้นอันเนื่องจากความบกพร่องทางด้านอุปกรณ์ระบบไฟฟ้าหรือสาเหตุอื่นๆ จากฝ่ายใดฝ่ายหนึ่งซึ่งมิใช่เหตุสุดวิสัยฝ่ายนั้นจะต้องเป็นผู้รับผิดชอบต่อความเสียหายดังกล่าวข้อ ๒๒ ผู้เข้าร่วมโครงการจะต้องเป็นผู้รับผิดชอบภาระค่าใช้จ่ายทั้งหมดที่ใช้ในการเชื่อมโยงระบบไฟฟ้าการตรวจสอบระบบอุปกรณ์และค่าใช้จ่ายอื่นที่เกี่ยวข้อง โดยจะต้องชำระค่าใช้จ่ายดังกล่าวให้เสร็จสิ้นก่อนการทำสัญญาซื้อขายไฟฟ้าข้อ ๒๓ ผู้เข้าร่วมโครงการจะต้องผลิตไฟฟ้าให้มีคุณภาพและเป็นไปตามข้อกำหนดระบบโครงข่ายไฟฟ้าหมวด ๓สัญญาซื้อขายไฟฟ้า ข้อ ๒๔ ให้ผู้เข้าร่วมโครงการทำสัญญาซื้อขายไฟฟ้ากับการไฟฟ้าตามแบบสัญญาซื้อขายไฟฟ้าที่การไฟฟ้าที่เป็นผู้รับซื้อกำหนดข้อ ๒๕ ผู้เข้าร่วมโครงการจะต้องปฏิบัติตามเงื่อนไขและข้อกำหนดในสัญญาซื้อขายไฟฟ้าอย่างเคร่งครัดข้อ ๒๖ ห้ามมิให้ผู้เข้าร่วมโครงการโอนสิทธิและหน้าที่ในคำขอขายไฟฟ้าหรือในสัญญาซื้อขายไฟฟ้าให้กับผู้อื่นเว้นแต่จะได้รับการยินยอมจากการไฟฟ้าตามหลักเกณฑ์ของการไฟฟ้าที่ได้รับความเห็นชอบจากกกพ.[๒]ในกรณีผู้เข้าร่วมโครงการเป็นนิติบุคคลห้ามมิให้เปลี่ยนแปลงจำนวนผู้ถือหุ้นจนเป็นเหตุให้ผู้ถือหุ้นเดิมตามรายละเอียดที่ยื่นขอขายไฟฟ้าในระบบส่วนเพิ่มราคารับซื้อไฟฟ้า(Adder) เดิม น้อยกว่ากึ่งหนึ่งและห้ามมิให้เปลี่ยนแปลงจำนวนหุ้นที่ถือโดยผู้ถือหุ้นเดิมเหลือน้อยกว่าร้อยละ๕๑ ของจำนวนหุ้นทั้งหมด จนกว่าผู้เข้าร่วมโครงการจะได้จ่ายไฟเข้าระบบเชิงพาณิชย์ (COD) แล้วเป็นระยะเวลา ๓ ปีหมวด ๔เหตุสุดวิสัย ข้อ ๒๗ เหตุสุดวิสัย หมายถึง เหตุใด ๆ อันจะเกิดขึ้นก็ดีจะให้ผลภัยพิบัติก็ดีเป็นเหตุที่ไม่อาจป้องกันได้แม้ทั้งบุคคลผู้ต้องประสบ หรือใกล้จะต้องประสบเหตุนั้นจะได้จัดการระมัดระวังตามสมควรอันพึงคาดหมายได้จากบุคคลนั้นในฐานะและภาวะเช่นนั้นและให้รวมถึงเหตุหนึ่งเหตุใดหรือหลายเหตุ ดังต่อไปนี้(๑) การกระทำของรัฐบาล เช่น มีการเปลี่ยนแปลงนโยบายด้านพลังงานการเปลี่ยนแปลงทางกฎหมายซึ่งทำให้ผู้ร่วมโครงการหรือการไฟฟ้าไม่อาจปฏิบัติตามระเบียบการรับซื้อไฟฟ้าข้อใดข้อหนึ่งได้(๒) การปิดล้อม หรือการกระทำของศัตรูในลักษณะสงครามไม่ว่าจะมีการประกาศหรือไม่ก็ตาม(๓) การลุกฮือ การขบถ การก่อความวุ่นวาย การจารกรรม การก่อวินาศกรรมการนัดหยุดงาน การปิดงานตามกฎหมายแรงงาน การรอนสิทธิใด ๆ อุบัติเหตุ แผ่นดินไหวพายุ ไฟไหม้ น้ำท่วม โรคระบาด สภาพอากาศรุนแรงผิดปกติ การระเบิด(๔) เหตุขัดข้องในระบบจำหน่ายไฟฟ้า อันเนื่องจากอุบัติเหตุที่เกิดกับระบบจำหน่ายไฟฟ้าหรืออุปกรณ์อื่นๆ ที่เกี่ยวข้องในการเชื่อมโยงระบบไฟฟ้า(๕) การยึดโครงการ ทรัพย์สินหรือสิทธิใด ๆ หุ้น หรือผลประโยชน์ต่าง ๆจากผู้เข้าร่วมโครงการโดยหน่วยงานของรัฐหรือการกระทำของหน่วยงานของรัฐซึ่งจะส่งผลกระทบอย่างรุนแรงต่อโครงการของผู้เข้าร่วมโครงการหรือต่อการปฏิบัติหน้าที่ของผู้เข้าร่วมโครงการตามสัญญาซื้อขายไฟฟ้าหมวด ๕การระงับข้อพิพาท ข้อ ๒๘ ปัญหาที่เกิดจากการปฏิบัติตามระเบียบการรับซื้อไฟฟ้าและสัญญาซื้อขายไฟฟ้าให้ระงับข้อพิพาทดังนี้(๑) ปัญหาที่เกิดจากการปฏิบัติตามระเบียบการรับซื้อไฟฟ้าผู้เข้าร่วมโครงการที่ประสบปัญหาจากการปฏิบัติตามระเบียบการรับซื้อไฟฟ้าให้ยื่นเป็นหนังสือต่อ กกพ. โดยให้ส่งไปยังประธานกรรมการกำกับกิจการพลังงาน ณสถานที่ตั้งของสำนักงานคณะกรรมการกำกับกิจการพลังงาน(๒) ปัญหาที่เกิดจากการปฏิบัติตามสัญญาซื้อขายไฟฟ้าผู้เข้าร่วมโครงการที่ประสบปัญหาจากการปฏิบัติตามสัญญาซื้อขายไฟฟ้าให้ยื่นเป็นหนังสือต่อ กกพ. โดยให้ส่งข้อร้องเรียนไปยังประธานกรรมการกำกับกิจการพลังงานณ สถานที่ตั้งของสำนักงานคณะกรรมการกำกับกิจการพลังงาน(๓) ในกรณีมีเหตุอันสมควรจะต้องวินิจฉัยปัญหาในการปฏิบัติตามระเบียบการรับซื้อไฟฟ้านี้หรือตามสัญญาซื้อขายไฟฟ้าให้ กกพ. เป็นผู้วินิจฉัยหาข้อยุติ และให้ถือว่าคำวินิจฉัยของ กกพ. เป็นที่สุดหากผู้เข้าร่วมโครงการไม่พอใจในคำวินิจฉัยของ กกพ.ให้ศาลไทยเป็นผู้วินิจฉัยชี้ขาดหมวด ๖อื่น ๆ ข้อ ๒๙ การแก้ไขข้อกำหนดระบบโครงข่ายไฟฟ้าของการไฟฟ้าให้ผ่านการพิจารณาให้ความเห็นชอบจาก กกพ. ทั้งนี้ผู้เข้าร่วมโครงการสามารถให้ความเห็นประกอบการพิจารณาในขั้นตอนการหารือได้ประกาศณ วันที่ ๓๐ ธันวาคม พ.ศ. ๒๕๕๗พรเทพ ธัญญพงศ์ชัยประธานกรรมการกำกับกิจการพลังงาน[เอกสารแนบท้าย]๑. แบบคำขอขายไฟฟ้าและการเชื่อมโยงระบบไฟฟ้า และเอกสารประกอบ(ดูข้อมูลจากภาพกฎหมาย)ระเบียบคณะกรรมการกำกับกิจการพลังงานว่าด้วยการรับซื้อไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับผู้ที่ยื่นขอขายไฟฟ้าไว้ในระบบส่วนเพิ่มราคารับซื้อไฟฟ้า (Adder) เดิม (ฉบับที่ ๒) พ.ศ. ๒๕๕๘[๓]ปริยานุช/ผู้จัดทำ๑๕ มกราคม ๒๕๕๘วันทิตา/ผู้ตรวจ๕ กุมภาพันธ์๒๕๕๘วิศนี/เพิ่มเติม๒๙ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๕ ง/หน้า ๑/๙ มกราคม ๒๕๕๘[๒] ข้อ ๒๖ วรรคหนึ่งแก้ไขเพิ่มเติมโดยระเบียบคณะกรรมการกำกับกิจการพลังงานว่าด้วยการรับซื้อไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับผู้ที่ยื่นขอขายไฟฟ้าไว้ในระบบส่วนเพิ่มราคารับซื้อไฟฟ้า (Adder) เดิม(ฉบับที่ ๒) พ.ศ. ๒๕๕๘[๓] ราชกิจจานุเบกษาเล่ม ๑๓๒/ตอนพิเศษ ๗๗ ง/หน้า ๘/๓ เมษายน ๒๕๕๘